**LĒMUMS**

Liepājā

|  |  |
| --- | --- |
| 2024. gada 25. janvārī | Nr.19/1  (prot. Nr.1, 19.§) |

Par zemesgabala Lībiešu ielā 2/6

daļas nomas līguma darbības

termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 7., 8., 9., 17. un 137. punktu, izskatot sabiedrības ar ierobežotu atbildību “BB camping” 2023. gada 26. oktobra iesniegumu, zemes nomas līgumu, kas 2015. gada 19. jūnijā noslēgts starp Liepājas pilsētas pašvaldību un sabiedrību ar ierobežotu atbildību “BB camping”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 6. novembra priekšlikumu (sēdes protokols Nr.20) un Liepājas valstspilsētas pašvaldības domes pastāvīgās Attīstības komitejas 2024. gada 18. janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Pagarināt sabiedrībai ar ierobežotu atbildību “BB camping” (reģistrācijas Nr.42103073532; juridiskā adrese: Strautu iela 17-9, Liepāja) līguma par zemesgabala Lībiešu ielā 2/6 (kadastra Nr.1700 004 0010), Liepājā daļas 24377 kv.m platībā iznomāšanu termiņu līdz 2034. gada 1. janvārim kempinga un telšu vietu izveidei, ieskaitot nomas līguma termiņā faktiskās nomas attiecības par laiku no 2024. gada 1. janvāra līdz vienošanās par līguma termiņa pagarināšanu spēkā stāšanās dienai.

2. Uzdot Liepājas Nekustamā īpašuma pārvaldei viena mēneša laikā no lēmuma pieņemšanas dienas sagatavot 2015. gada 19. jūnijā noslēgtajā zemes nomas līgumā par zemesgabala Lībiešu ielā 2/6 (kadastra Nr.1700 004 0010) daļas iznomāšanu šādus grozījumus:

2.1. izteikt līguma 2. sadaļu “LĪGUMA TERMIŅŠ” šādā redakcijā:

“Līgums stājas spēkā ar parakstīšanas dienu un ir noslēgts uz laiku līdz 2034. gada 1. janvārim”;

2.2. papildināt līguma 8. sadaļu “LĪGUMA SEVIŠĶIE NOTEIKUMI” ar 8.3. punktu šādā redakcijā:

“8.3. Nomniekam līdz 2024. gada 31. maijam reģistrēt Kadastra reģistrā izbūvēto kempinga administrācijas ēku”.

3. Pilnvarot Liepājas Nekustamā īpašuma pārvaldes vadītāju parakstīt ar lēmumu saistītos grozījumus zemes nomas līgumā.

4. Gadījumā, ja sabiedrības ar ierobežotu atbildību “BB camping” vainas dēļ grozījumi 2015. gada 19. jūnijā noslēgtajā zemes nomas līgumā par zemesgabala Lībiešu ielā 2/6 daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

5. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam | |